Pielikums Nr. 2
Cenu aptaujas
„Oncotype DX Breast Recurrence Score® ģenētisko
 analīžu veikšana pilotprojekta ietvaros”,
id Nr. CA/2024/6ANM, nolikumam

TEHNISKĀ SPECIFIKĀCIJA / TEHNISKAIS PIEDĀVĀJUMS

Informācija par pakalpojuma nepieciešamību
Latvijā ik gadu diagnosticē  ap 1200 pirmreizējus KV gadījumus. Pēcoperācijas ķīmijterapija pacientiem ar agrīnu HR+, HER2- KV samazina slimības atkārtošanās un nāves risku. Standarta klīniskie un patoloģiskie raksturlielumi neļauj precīzi atlasīt pacientes, kurām būs ieguvums no pēcoperācijas ķīmijterapijas papildus hormonterapijai. Ķīmijterapija saistīta ar smagām īstermiņa un ilgtermiņa blaknēm. 
Oncotype DX Breast Recurrence Score® ģenētiskās analīzes ļauj identificēt pacientes, kurām ir pierādīts ieguvums no ķīmijterapijas. Tas atbilst starptautiski rekomendētai vērtībās balstītai pieejai onkoloģisko pacientu aprūpē. 
Veicot Oncotype DX Breast Recurrence Score® ģenētiskās analīzes, atkārtotā Multidisciplinārās komandas (MDK) sanāksmē tiktu pieņemts lēmums par adjuvantas terapijas veidu. Balstoties uz statistiski ticamu pētījumu (Sparano, 2018; Kalinski, 2021) rezultātiem, vismaz 70% agrīna HR+, HER2- KV pacientu (140 pacientes gadā) netiktu nozīmēta ķīmijterapija, kas dotu iespēju izvairīties no terapijas izraisītām nozīmīgām īstermiņa un ilgtermiņa blaknēm. 
Par pacientiem, kuriem veikta Oncotype DX Breast Recurrence Score® analīze, tiks analizēti pacientu klīniskie, patolohistoloģiskie, demogrāfiskie raksturlielumi, veikto analīžu rezultāti, personalizētas ārstēšanas nozīmēšana, dzīves kvalitātes (PROM) novērtējums, kas tiks izmantots par pamatu, lai izstrādātu rekomendācijas agrīna ER+ HER2-krūts vēža molekulāri ģenētiskai diagnostikai un personalizētai ārstēšanai.
Atbilstoši Multidisciplinārās komandas slēdzienam par Oncotype DX Breast Recurrence Score®  ģenētisko analīžu veikšanu, SIA „Rīgas Austrumu klīniskā universitātes slimnīca” (turpmāk – Slimnīca) Patoloģijas centrā patologs izvēlas atbilstošo pacientu audu materiālu, sagatavo to un nodod audu materiālu kopā ar nosūtījuma formu pakalpojuma līguma izpildītājam ar kuru tiks noslēgts līgums.

Pakalpojums ietver:
1. Laika periodā līdz 2026.gada 31.martam jānodrošina vismaz 242 ģenētisko testu Oncotype DX Breast Recurrence Score® veikšana.
2. Pretendents nodrošina no Slimnīcas saņemto paraugu apstrādi ievērojot reģistrētā pakalpojuma sniedzēja (© Exact Sciences Corporation) noteiktos pārvadāšanas un patoloģisko nosacījumu ievērošanu.
3. Pretendentam ir jānodrošina konsultācijas Pasūtītājam par Pakalpojumu visā līguma darbības laikā.
4. Pretendentam bez papildu samaksas pieprasīšanas jānodrošina analizējamā parauga savākšana/paņemšana no Slimnīcas.

